અંદાજે 10 વર્ષથી ચોમાસાના સમયે તો લોકો નર્કાગાર જેવી સ્થિતિમાં વસવાટ કરે છે. ત્યારે સારસ્વતનગરના રહીશ મનહરભાઇ બારોટ સહિતનાઓએ વઢવાણ નગરપાલીકાના ચીફ ઓફિસરને લેખીત રજૂઆત કરી છે. આ રજૂઆતમાં જણાવાયા મુજબ સોસાયટીમાં રોડ કે ગટરની સુવીધા નથી. ચોમાસામાં વરસાદી પાણીનો ભરાવો થાય છે. પાણી ભરાવાથી મચ્છરો ઉત્પન્ન થતા મચ્છરજન્ય રોગચાળો ફાટી નીકળે છે. આથી સોસાયટીમાં પ્રાથમિક સુવીધા આપી વરસાદી પાણીના નિકાલની વ્યવસ્થા કરવા રજૂઆતના અંતે માંગણી કરાઇ છે.